Exists

1989-1992 : Kemunculan Awal

Kumpulan Exist telah ditubuhkan pada tahun 1989 di Johor Bahru, Johor. Kumpulan ini dianggotai oleh 6 orang remaja berusia belasan tahun iaitu Mamat (vokal, 11 tahun), Along (gitar, 11 tahun), Shah (gitar, 15 tahun), Ajai (keyboard, 14 tahun), Musa (bass, 17 tahun) dan Ujang (dram, 16 tahun). Pada asalnya, mereka menambah kumpulan ini sebagai Axis yang membawa maksud paksi, namun disebabkan wartawan sebuah syarikat penerbitan akhbar tersilap menulis nama kumpulan mereka sebagai Exist, mereka akhirnya mengambil keputusan untuk terus mengekalkan nama Exist yang bermaksud ada/wujud di mana mereka mahukan kumpulan ini popular dan terus wujud sampai bila-bila. Keenam-enam remaja ini telah disatukan oleh Johan Aziz yang bertindak sebagai pengurus mereka pada ketika itu memandangkan mereka masih belajar di beberapa buah sekolah yang berbeza. Mereka kemudiannya mengikat kontrak bersama Jojo's Production, sebuah syarikat rakaman yang berpusat di Johor Bahru yang juga menaungi beberapa artis lain seperti Kumpulan Mega dan Maya (kini lebih dikenali sebagai Mya Ruslee).
Dua tahun selepas itu, kumpulan ini telah memulakan sesi rakaman album pertama di Lion's Studio, Singapura pada bulan Mei 1991. Setelah sesi rakaman album pertama memakan masa selama hampir 7 bulan, maka siaplah album pertama mereka yang diberi judul Exist pada bulan Disember 1991. Album ini telah memperkenalkan nama Exist telah menukar nama kepada EXISTS di mana mereka menambahkan huruf “S” sebagai tambahan dalam ejaan nama kumpulan seolah-olah sebagai satu tanda bahawa mereka mahu peminat peka tentang kewujudan Exists di dalam industri muzik apabila album yang hit dengan lagu Untukmu Ibu, Rahsia Pohon Cemara dan Langkah Seiringan berjaya mencuri hati peminat dengan mencatatkan jualan yang membanggakan dengan melebihi 250,000 unit di Malaysia. Kejayaan album pertama ini telah melayakkan mereka untuk menerima anugerah platinum berkembar pada tahun 1992. Di samping itu, lagu Untukmu Ibu berjaya mara ke peringkat akhir Juara Lagu '92.

1993-1994 : Album Anugerah, Kontroversi & Pengunduran Ahli

Pada penghujung tahun 1992, Exists dikejutkan dengan pengunduran salah seorang gitarisnya, Shah atas sebab-sebab yang tidak dapat dielakkan. Ini telah menyebabkan Exists hanya tinggal 5 orang anggota sewaktu rakaman album studio kedua yang berjudul Anugerah dijalankan pada tahun 1993. Biarpun Nama Exist dihidupkan kembali terpalit dengan beberapa isu lain yang melibatkan pengurusan syarikat rakaman, album yang diterbitkan oleh Mohamad Ali atau Mat Penang mendapat sambutan yang menggalakkan dengan jualan melebihi 100,000 unit di Malaysia. Lagu hit dalam album ini adalah Janji Padamu, Anugerah dan Nota Di Lautan Sepi. Sebuah lagu yang berjudul Terpaksa, ciptaan sepenuhnya oleh Saari Amri turut dimuatkan dalam album ini. Selain itu, lagu Anugerah ciptaan Along dan lirik ditulis oleh Baiduri juga berjaya ke peringkat akhir Anugerah Juara Lagu 1994 untuk kategori Pop Rock. Album tersebut ternyata telah menaikkan nama Exist di persada muzik tempatan sehinggakan Bertelsmann Music Group atau lebih dikenali sebagai BMG Music, sebuah syarikat rakaman tanah air yang pernah menjadi pengedar kedua-dua album mereka (Exist dan Anugerah) turut melamar mereka untuk dijadikan artis rakaman.
Namun, lamaran daripada BMG Music ini telah menimbulkan kontroversi baharu apabila Jojo's Production yang menaungi Exist tidak mengizinkan kumpulan ini untuk keluar dari syarikat tersebut. Anggota kumpulan ini yang tidak berpuas hati dengan layanan pihak pengurusan telah mengambil keputusan untuk membawa isu ini ke mahkamah. Setelah perbicaraan diadakan, keputusan mahkamah akhirnya berpihak kepada Exist dan mereka akhirnya berjaya menamatkan kontrak dengan Jojo's Production sekaligus menandatangani kontrak baharu bersama BMG Music.
Akan tetapi, perpindahan Exist dari Jojo's Production ke BMG Music telah menimbulkan masalah baharu apabila terdapat beberapa lagu yang telah dirakamkan oleh mereka tidak dapat dikeluarkan sebagai album ketiga Exist. Lebih malang lagi, Exist terpaksa melepaskan vokalis mereka, Mamat setelah dipujuk oleh keluarganya untuk kembali bernaung di bawah label Jojo's Production. Pengunduran Mamat telah memaksa Exist untuk membuka peluang kepada mana-mana peserta yang ingin mencuba nasib untuk menjadi vokalis baharu Exist melalui sesi uji bakat di Kuala Lumpur.

1995-2000 : Kehadiran Ezad & Kemuncak Karier

Pada masa yang sama, vokalis kumpulan Mega iaitu Rahmad telah menjadi salah seorang juri untuk pertandingan Bintang RTM peringkat negeri Kedah pada tahun 1994. Semasa pertandingan tersebut berlangsung, beliau telah bertemu dengan seorang remaja yang bernama Mohd Rohaizad bin Mohd Lazim atau lebih dikenali sebagai Ezad. Bakat luar biasa yang dimiliki remaja berusia 15 tahun itu ternyata menarik minat Rahmad yang kemudiannya membawa kepada perkenalan Ezad dengan anggota Exist yang masih lagi menguji bakat anak-anak muda untuk dijadikan vokalis baharu. Setelah hampir setahun sesi uji bakat diadakan, akhirnya mereka sebulat suara memilih Ezad sebagai vokalis Exist yang baharu dan memanggilnya untuk menandatangani kontrak bersama kumpulan tersebut di Kuala Lumpur. Mereka kemudiannya memasuki studio BMG untuk memulakan proses rakaman album studio ketiga Exist yang diberi judul Diammu Gunung Berapi pada tahun 1995.
Pemilihan Ezad sebagai vokalis baharu Exist ternyata tidak sia-sia apabila album tersebut meletup sebagaimana letupnya gunung berapi dengan mencatatkan jualan yang membanggakan di Malaysia biarpun Exist masih lagi terpalit dengan beberapa isu terutamanya melibatkan hakcipta beberapa buah lagu dalam album tersebut dengan syarikat rakaman terdahulu. Lebih manis lagi, album ketiga Exist yang dibungkus semula dengan judul Mencari Alasan untuk pasaran Indonesia pada tahun 1996 turut meletup di sana dengan rekod sebanyak 600,000 unit. Ternyata kehadiran Ezad telah memberi sinar baharu buat Exist untuk terus menempa nama dalam industri muzik tanah air dan menepis dakwaan sesetengah pihak yang menganggap bahawa populariti Exist akan terkubur setelah mengalami pertukaran vokalis.
Bermula dari album keempat berjudul Jangan Gentar pada tahun 1997, Exist telah menukar nama kepada EXISTS di mana mereka menambahkan huruf “S” sebagai tambahan dihidupkan kembali dalam ejaan nama kumpulan seolah-olah sebagai satu tanda bahawa mereka mahu peminat peka tentang kewujudan Exists di dalam industri muzik tanah air dengan kekuatan, keazaman dan penghasilan album yang disenangi oleh peminat. Tetapi selepas album tersebut dikeluarkan, Ajai telah keluar daripada Exists untuk menumpukan kerjayanya sebagai komposer dan jurutera muzik di salah sebuah syarikat rakaman tanah air. Pengunduran Ajai tidak melemahkan semangat Exists biarpun mereka terpaksa bergerak dengan hanya 4 orang di dalam kumpulan. Setahun selepas itu, Exists muncul dengan album kelima mereka yang berjudul Mutan tahun 1998 di mana lagu hitnya ialah Dirantai Digelangi Rindu ciptaan Eddie Hamid. Lagu itu berjaya mara ke Separuh Akhir Muzik Muzik 14.
Setelah Exists menyepi seketika dari sebarang penghasilan album, pada tahun 2000, mereka telah mengeluarkan album kompilasi Best of Exists yang memuatkan lagu-lagu hit dari album Exist sehingga album Mutan. Album ini turut memuatkan dua lagu baharu yang berjudul Bunga dan Tak Ku Biar. Lagu Bunga yang dicipta oleh Musrad (Musa Exists) dan lirik oleh Allahyarham J.S. Kevin mendapat sambutan yang memberangsangkan dan mara ke Separuh Akhir Muzik Muzik 15. Album kompilasi ini merupakan album terakhir Exists di bawah label BMG Music sebelum keluar daripada syarikat tersebut pada tahun yang sama.

2001-2007 : Album Ada & Era Baharu Exists

Selepas menyepi selama dua tahun tanpa album studio baharu, Exists akhirnya kembali dengan album terbaru yang berjudul Ada pada tahun 2001. Pada kali ini, mereka telah menandatangani kontrak baharu di bawah NAR Records dan album ini boleh dikatakan sebagai album studio terbaik untuk kumpulan Exists sendiri. Album yang terjual melebihi 80,000 unit ini popular dengan dua buah lagu mereka iaitu Jesnita ciptaan Harun Ahmad dan Julia ciptaan Along atau nama penanya, G-nola. Kedua-dua lagu tersebut berjaya memasuki Separuh Akhir Muzik Muzik 17. Sayangnya hanya lagu Julia sahaja yang berjaya mara ke pentas akhir.
Album studio ketujuh mereka, Seperti Dulu diterbitkan sendiri oleh semua anggota Exists. Album ini telah memenangi album Pop Rock Terbaik di Anugerah Industri Muzik ke-11. Lagu Percayakan Siti dan Seperti Dulu mara ke Separuh Akhir Muzik Muzik 18, namun hanya lagu Percayakan Siti ciptaan G-nola & lirik oleh Loloq yang berjaya layak ke peringkat akhir Anugerah Juara Lagu 2003.
Pada tahun 2004, mereka mengeluarkan album studio kelapan mereka berjudul Paragon dengan lagu hit Dengan Atau Tanpamu (ciptaan Munif Hijjaz), Hilang Dalam Ramai dan Kau Jadikan Tandanya. Pada tahun berikutnya kemunculan Exists semakin tenggelam kerana banyak munculnya artis-artis baharu pada ketika itu. Namun begitu, mereka tidak mudah patah semangat, malah mereka cuba untuk mengekalkan populariti mereka dengan mengeluarkan album kompilasi berjudul Exists : Special Edition pada tahun 2006. Turut dimuatkan dalam album ini, lagu ciptaan Tam Spider iaitu Buat Kita (Kasih Seharum Mawar) dan lagu ini menjadi hit serta kerap diputarkan di radio pada ketika itu.
Pada tahun 2007, mereka mengeluarkan album kompilasi yang berjudul Hits Rakaman Semula di mana album ini memuatkan lagu-lagu hit Exists yang dirakamkan semula dengan nafas baharu. Album ini juga merupakan album pertama Exists yang diterbitkan di bawah label mereka sendiri iaitu Ada Exists Sdn. Bhd.

2007-kini : Kontroversi, Penyingkiran Vokalis & Exists Reunion

Perselisihan faham adakalanya tidak dapat dielakkan lebih-lebih lagi apabila bergerak dalam satu kumpulan. Kontroversi yang melanda antara anggota Exists kian berpanjangan dan ini telah menyebabkan vokalisnya, Ezad dipecat daripada kumpulan tersebut. Exists kemudiannya memilih Zulkifli bin Daud atau Joey, seorang penyanyi, pelakon dan juga pelawak untuk dijadikan sebagai vokalis baharu mereka. 
Exists kemudiannya mengeluarkan album kompilasi berjudul Keunggulan pada tahun 2008 yang memuatkan lagu-lagu hit kumpulan tersebut dari tahun 1991 sehingga tahun 2006. Selain itu, album ini turut memuatkan 2 buah lagu baharu nyanyian Joey iaitu Aku Denganmu dan Cinta Terindah serta sebuah lagu baharu nyanyian Ezad bersama penyanyi Mimie Haris iaitu Di Sebalik Rahsia Cinta, nyanyian asal kumpulan Metropolitan. Namun, kemasukan Joey tidak dapat mengembalikan populariti kumpulan Exists, apatah lagi mereka terpaksa bersaing dengan kumpulan-kumpulan indie yang kian menguasai pasaran muzik tempatan pada ketika itu. Namun beberapa tahun kemudian, hubungan Exists dan bekas vokalisnya, Ezad kembali terjalin dan masing-masing telah melupakan peristiwa hitam yang pernah menghantui hidup mereka sepanjang bergelar artis.
Pada tahun 2016, mereka telah mengadakan konsert Throwback Exists yang berlangsung di Far East Square, Singapura. Pada kali ini, Ezad bergabung dengan Along, Ujang dan Musrad untuk bersama-sama dalam konsert tersebut dan persembahan mereka mendapat sambutan yang sangat menggalakkan daripada peminat di sana.
Selepas beberapa siri perbincangan diadakan, akhirnya Exists membuat kemunculan semula buat pertama kalinya bersama Ezad, Mamat, Ajai dan Shah di Anugerah Meletop Era pada 21 April 2019. Kemunculan Exists bersama bekas-bekas anggotanya ternyata mengubat kerinduan para peminat terhadap kumpulan rock yang telah tertubuh sejak anggotanya masih berusia belasan tahun lagi.